Les persones que resideixen permanentment a l'estranger i consten en el Cens de Residents Absents a l'Estranger (CERA) poden votar a les eleccions generals del 10 novembre amb la sol·licitud prèvia de vot.
Excepcionalment, en aquest procés electoral, els electors CERA que van sol·licitar el vot a les eleccions generals del 28 d'abril no han de tornar a sol·licitar-lo, sinó que se'ls enviarà la documentació per votar directament.
Fins al 19 d'octubre, els electors o electores inscrits en el Cens d'electors absents a l'estranger (CERA) han de formular la sol·licitud de vot que anirà adreçada a la delegació provincial corresponent de l'Oficina del Cens Electoral.
L'enviament de la sol·licitud es pot fer per internet, fax o correu postal:
L'Oficina del Cens Electoral envia per correu no més tard del 21 d'octubre, o 29 d'octubre si hi ha recurs a la proclamació de candidatures (a aquest termini s'ha de sumar el temps que trigui a arribar la documentació a l'adreça a l'estranger), la documentació següent:
Un cop rebuda la documentació, s'ha d'introduir la papereta de la candidatura escollida en el sobre i tancar-lo.
En el cas que vulgueu votar en blanc, no s'ha de posar cap papereta dins del sobre de votació.
A continuació, cal introduir en el sobre adreçat a la junta electoral provincial:
A partir d'aquí, es pot optar per:
Si algun elector CERA es troba temporalment a Catalunya o a l'Estat espanyol durant la convocatòria del procés electoral, pot sol·licitar el vot per correu des de qualsevol oficina de Correus de l'Estat.
El procediment és el mateix que el vot per correu:
Si ja s'hagués enviat la documentació electoral al domicili d'inscripció a l'estranger, s'enviarà a l'elector un certificat d'inscripció amb la marca "DUPLICAT".
Aquests electors no poden votar personalment a la mesa electoral.
Les persones que es troben temporalment a l'estranger i els terminis no els permeten votar presencialment o per correu des de l'Estat espanyol o bé prefereixen votar des de l'estranger ho han de sol·licitar prèviament.
Per exercir el dret de vot, cal estar inscrit en el Registre de matrícula consular com a no resident.
Aquesta inscripció s'ha de fer presencialment en les oficines o en les seccions consulars de les ambaixades.
Es pot realitzar en el mateix moment en què se sol·licita el vot.
La documentació per sol·licitar el dret de vot es pot trobar:
Aquesta documentació, degudament emplenada, s'ha de lliurar personalment, presentant el DNI o passaport espanyol, entre el 24 de setembre i el 19 d'octubre a les oficines consulars o seccions consulars de les ambaixades.
En el mateix moment de tramitar la sol·licitud de vot, també es pot tramitar la inscripció en el Registre de matrícula consular com a no resident.
L'Oficina del Cens Electoral envia per correu certificat i urgent la documentació per votar a l'adreça que s'hagi indicat en la sol·licitud.
No és necessari que l'adreça sigui de la mateixa demarcació consular on es fa la sol·licitud, pot ser d'una demarcació consular diferent.
L'Oficina del Cens Electoral ha de fer l'enviament, en tot cas, no més tard del dia 21 d'octubre (o 29 d'octubre si hi ha recurs a la proclamació de candidatures).
A aquest termini cal afegir el temps que tardi el correu a arribar al domicili de l'elector a l'estranger.
La documentació enviada inclou:
S'introdueix la papereta en el sobre de votació i es tanca.
Si es vol votar en blanc, s'ha de tancar el sobre sense incloure-hi cap papereta.
A continuació, s'ha d'introduir en el sobre adreçat al president/a de la mesa electoral que correspon:
El termini per enviar aquesta documentació per correu certificat a la mesa electoral finalitza el 6 de novembre.
Per tal que aquests vots siguin vàlids, ha de constar clarament en el sobre un mata-segells o qualsevol altra inscripció oficial d'una oficina de Correus de l'estat corresponent que certifiqui que l'enviament s'ha fet dins del termini previst.
El procediment de votació per al personal dels vaixells de la marina mercant o flota pesquera d'altura, abanderats a l'Estat espanyol, que hagin de romandre embarcats durant el procés electoral i que durant l'esmentat període toqui ports en el territori estatal consisteix en un vot per correu amb les especificitats següents:
El procediment de votació per al personal embarcat en vaixells de l'armada, o que, en pertànyer a unitats militars terrestres o aèries, es trobi destacat fora del territori de l'Estat espanyol i que participi o cooperi, amb les forces de països aliats i organitzacions internacionals, en missions d'assistència humanitària o manteniment de la pau internacional és el vot per correu amb les especificitats següents: